ניק קורדרו

ניק קורדרו (באנגלית: Nick Cordero; 17 בספטמבר 1978 – 5 ביולי 2020) היה שחקן קנדי, שנודע במיוחד בזכות תפקידי הבמה שלו בתיאטראות ברודוויי. הוא היה מועמד לפרס טוני בשנת 2014. הקריירה שלו כללה גם תפקידי טלוויזיה ותפקידי קולנוע. הוא נפטר מסיבוכים שנגרמו עקב מחלת נגיף קורונה 2019 בגיל 41.

 ילדות 
קורדרו נולד וגדל בהמילטון, אונטריו, קנדה. קורדרו סיים את לימודיו בבית הספר התיכון בהמילטון, ולמד במשך שנתיים באוניברסיטת ריירסון בטורונטו לפני שעזב על מנת להופיע עם הלהקה Lovemethod.Cordero in 

 קריירה 
הופעת הבכורה של קורדרו הייתה בתפקיד הראשי בהפקת אוף ברודוויי של "The Toxic Avenger". הוא גם גילם את התפקיד של דניס במחזמר רוק לנצח בברודוויי בשנת 2012 ובסיבוב ההופעות.

קורדרו הופיע בברודוויי בשנת 2014 במחזמר קליעים מעל ברודוויי בתפקיד צ'יץ', עבורו היה מועמד לפרס טוני ולפרס דרמה דסק. הוא זכה בפרס מעגל המבקרים החיצוני בקטגוריה "שחקן מוביל מצטיין במחזמר" ובפרס הבינלאומי על התפקיד.

במרץ 2016 הוא הצטרף להפקה של "מלצרית" בברודוויי, כששיחק בתפקיד ארל. הוא עזב את המחזה על מנת לשחק בבכורת המחזמר סיפור מרובע ברונקס בברודוויי, כשהוא מגלם את סאני החל מ-3 בנובמבר 2016."Nick Cordero, Richard H. Blake, Bobby Conte Thornton, Ariana DeBose and More to Lead 'A Bronx Tale' on Broadway" broadwayworld.com, August 31, 2016 עבור תפקיד זה היה מועמד קורדרו לפרס דרמה דסק בשנת 2017.

בשנת 2017 הוא גילם את תפקידו של ויקטור לוגו בסדרת הטלוויזיה "שוטרים בדם" ששודרה ברשת CBS. הוא חזר על התפקיד בשנת 2018.

 חיים אישיים 
ב-3 בספטמבר 2017 התחתן קורדרו עם אמנדה קלוץ. בנם היחיד, אלביס, נולד ביוני 2019.

 מחלה ומוות 
במרץ 2020 אובחן קורדרו כחולה ב-מחלת נגיף קורונה 2019 ואושפז בבית חולים ב-30 במרץ. אשתו דיווחה כי הוא במצב אנוש, מונשם, ומטופל באמצעות דיאליזה וחמצון חוץ-גופי באמצעות ממברנה. ב-18 באפריל 2020, רגלו הימנית נכרתה כתוצאה מסיבוכים ממחלתו.ב-1 במאי 2020, התגלה שנגרם לו נזק חמור לריאות והוא לא חזר להכרה, לאחר שהופסקה נתינת משככי כאבים. עד 13 במאי 2020, קורדרו חזר להכרה.

ניק קורדרו נפטר ב-5 ביולי 2020 בלוס אנג'לס, בקרב אשתו אמנדה ומשפחתו, לאחר 95 יום באשפוז בבית החולים. היה בן 41 במותו.

 פילמוגרפיה 
 טלוויזיה 
שנה שם תפקיד הערות ש 2005 הכי גאים שישגליל טונהפרק אחד 2014Lilyhammer Pasquale 'Patsy' לנטו 2014 המופע של Broadway.comבתפקיד עצמו 5 פרקים 2015The Talkפרק אחד 2015פרסי טונימבצע מוזיקלי 2017Side by Side by Susan Blackwell פרק אחד; סדרת רשת 2017–2018שוטרים בדם ויקטור לוגו 3 פרקים 2015, 2019 חוק וסדר: מדור מיוחד אנתוני מרינו/רובי מרינו 2 פרקים

 קולנוע 
+שנה שם תפקיד הערותמקור 2007Apartments at 254 ג'ון קצר 2011 Don Juan דון ג'ואן 2016A Stand Up Guy סאל 2017פורשים בסטיילקצב 2019Inside Game פיט רוגיירי 2019Mob Town וינסנט ג'יגנטה

 קישורים חיצוניים 

 הערות שוליים 

קטגוריה:שחקני תיאטרון קנדים
קטגוריה:אמריקאים שנפטרו במגפת הקורונה
קטגוריה:קנדים שנולדו ב-1978
קטגוריה:קנדים שנפטרו ב-2020